Document ID: 32014D0096

NÕUKOGU OTSUS,
18. veebruar 2014,
millega pikendatakse otsuse 2012/96/EL kehtivusaega
(2014/96/EL)
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artiklit 217,
võttes arvesse koostöölepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel (edaspidi „AKV-ELi partnerlusleping”), millele kirjutati alla 23. juunil 2000 Cotonous (1) ja mida muudeti viimati 22. juunil 2010 Burkina Fasos Ouagadougous, (2) eriti selle artiklit 96,
võttes arvesse nõukogus kokku tulnud liikmesriikide valitsuste esindajate sisekokkulepet AKV-ELi partnerluslepingu rakendamiseks võetavate meetmete ja järgitavate menetluste kohta, (3) eriti selle artiklit 3,
võttes arvesse Euroopa Komisjoni ettepanekut
ning arvestades järgmist:
(1)
Nõukogu otsusega 2002/148/EÜ (4) viidi lõpule Zimbabwe Vabariigiga AKV-ELi partnerluslepingu artikli 96 lõike 2 punkti c alusel peetud konsultatsioonid ning võeti asjakohased meetmed. Neid asjakohaseid meetmeid on vahepeal muudetud ning nende kohaldamisaeg on regulaarselt läbi vaadatud.
(2)
Näitamaks liidu jätkuvat pühendumist üldise poliitilise kokkuleppe kohasele poliitilisele protsessile, otsustas nõukogu 7. augustil 2012 otsusega 2012/470/EL (5) pikendada oma otsuse 2012/96/EL (6) kehtivusaega ning peatada 12 kuuks AKV-ELi partnerluslepingu artikli 96 kohaste ja Zimbabwega koostööd piiravate asjakohaste meetmete kohaldamise. 9. augusti 2013. aasta otsusega 2013/428/EL (7) pikendas nõukogu otsuse 2012/96/EL kehtivust kuni 20. veebruarini 2014, säilitades samal ajal asjakohaste meetmete kohaldamise peatamise.
(3)
Kooskõlas nõukogu kokkuleppega jätkata Zimbabwe 2013. aasta põhiseaduse peamiste sätete ning rahvusvaheliste ja riigisiseste vaatlejate 2013. aasta juulis toimunud valimiste järel tehtud ülejäänud soovituste täieliku rakendamise stimuleerimist, tuleks pikendada otsuse 2012/96/EL kehtivust, säilitades samal ajal asjakohaste meetmete kohaldamise peatamise.
(4)
Liit võib käesoleva otsuse igal ajal läbi vaadata,
ON VASTU VÕTNUD KÄESOLEVA OTSUSE:
Artikkel 1
Otsuse 2012/96/EL ja selle asjakohaste meetmete kehtivust pikendatakse. Otsus 2012/96/EL kehtib kuni 1. novembrini 2014.
Otsuse 2012/96/EL asjakohaste meetmete kohaldamine on jätkuvalt peatatud. Asjakohaseid meetmeid vaadatakse pidevalt läbi ning neid hakatakse taas kohaldama, kui olukord Zimbabwes halveneb olulisel määral.
Artikkel 2
Käesolev otsus jõustub selle vastuvõtmise kuupäeval.
Brüssel, 18. veebruar 2014

Labels: 10
18
15